Alexander McQueen

Alexander McQueen (født 17. mars 1969 i London i Storbritannia, død 11. februar 2010) var en britisk motedesigner.

Han er mest kjent for sin inngående kjennskap til britisk skreddersøm og tendensen til å sidestille kvinnelig styrke og sensualitet med skjørhet. Kolleksjoner er preget av emosjonell kraft og rå energi, noe som kom godt fram under hans mange provoserende moteshow. 

Han er også kjent for å ha jobbet som sjefsdesigner i det franske Haute Couture motehuset Givenchy og for å ha grunnlagt sitt eget plateselskap under navnet Alexander McQueen. Hans prestasjoner innen mote ga ham hele fire britiske Designer of the Year Awards (1996, 1997, 2001 og 2003), samt CFDAs International Designer of the Year-prisen i 2003. 

Alexander McQueen var sønn av den skotske taxisjåføren Ronald og samfunnsfaglæreren Joyce. McQueen var yngst av seks barn. Han vokste opp i en leilighet i et høyhus i byen Stratford, og tok sin designutdannelse ved Carpenters Road Primary School. Allerede i ung alder begynte han å lage kjoler til sine tre søstre og kunnegjorde tidlig sin intensjon om å bli motedesigner. 

McQueen utdannet seg som lærling hos skredderne Anderson & Sheppard, før han begynte hos Gieves & Hawkes. Senere fikk han arbeid hos motedesignerne Angels og Bermans. Ferdighetene han hadde lært som lærling i Savile Row ga ham et navn som en ekspert i å skape et ulastelig og skreddersydd utseende i moteverdenen. 

Ved utgangen av 2007 hadde Alexander McQueen flere butikker i London, New York, Los Angeles, Milano og Las Vegas. Flere kjendiser har vist seg offentlig i klær som han har designet. Blant disse kan nevnes Nicole Kidman, Penélope Cruz, Sarah Jessica Parker og Rihanna. Både Björk og Lady Gaga har flere ganger inkorporert Alexander McQueen i sine musikkvideoer. 

McQueen var åpent homofil og sa at han ble klar over sin seksuelle legning i veldig ung alder. Da han var 18 år gammel fortalte han familien at han var homofil, og etter en kronglete periode, aksepterte familien hans seksualitet. 

Sommeren 2000, ble McQueen uoffisielt gift med sin partner George Forsyth. Vielsen skal ha funnet sted på en yacht i nærheten av Ibiza. Forholdet mellom paret tok slutt året etter, men McQueen og Forsyth hadde fremdeles et nært vennskap etter det. McQueen fikk mye oppmerksomhet etter selvmordet til Isabella Blow i mai 2007. Da hun begikk selvmord ble ryktene om at det var en rift i vennskapet mellom McQueen og Blow offentliggjort.

McQueen døde den 11. februar 2010. Hans husholderske fant ham hengt i sin garderobe i Green Street i London om morgenen. Ambulansepersonellet som ble tilkalt erklærte ham død på stedet.  

Selvmordet ble begått bare få dager før åpningen av London Fashion Week 2010. McQueen, som led av angst og depressiv lidelse tok en overdose før han hengte seg. Han hadde tatt overdoser flere ganger i mai og juli 2009. Blodprøver tatt etter hans død viste at han hadde et høyt nivå av kokain, sovetabletter og beroligende midler i blodet.

Da McQueen døde, hadde han en 80% uferdig høst/vinter kolleksjon. Denne ble presentert i Paris under Fashion Week samme år. I tiden før hans død var han besatt av det hinsidige. Samtlige klær hadde et middelaldersk og/eller religiøst tilsnitt. Farger som gikk igjen var rødt, gull og sølv med detaljerte broderier. 

I oktober 2012 åpnet det som skulle være hovedbutikken til Axelander McQueen. Denne er realisert av Sara Burton og David Collins Studio.

 Referanser 

 Eksterne lenker 




Kategori:Britiske designere
Kategori:Britiske moteskapere
Kategori:Personer fra London